cyanic-selkie/wikianc huggingface dataset:
มาร์ก นอฟเลอร์
มาร์ก นอฟเลอร์ได้รับรางวัลแกรมมี สาขาเพลงแห่งปี 1986 จากผลงานแต่งเพลง 'Money for Nothing' จาก Brothers in Arms อัลบั้มที่ 5 ของวงไดร์สเตรทส์ ที่เป็นผลงานชุดที่ขายดีที่สุด ติดอันดับในชาร์ตนานถึง 228 สัปดาห์
ตำบลหัวเรือ (อำเภอเมืองอุบลราชธานี)
ประวัติ
ในปี พ.ศ. 2312 เมื่อครั้งเจ้าพระวออพยพไพร่พลจากนครเขื่อนขันธ์กาบแก้วบัวบานมาตั้งถิ่นฐานที่บ้านดอนมดแดง (พื้นที่บ้านแคน ตำบลดอนมดแดง อำเภอดอนมดแดง ในปัจจุบัน) นายนาคถือเป็นหนึ่งในไพร่พลที่อพยพมาด้วยในครั้งนั้น ต่อมาราวๆ ปี พ.ศ. 2322 มานายนาคได้พาครอบครัวออกมาจากเมืองอุบลเพื่อหาทำลที่เหมาะสมสำหรับการประกอบอาชีพ จึงได้มาตั้งหมู่บ้านใหม่บริเวณ ทุ่งหนองโน ซึ่งเป็นทุ่งกว้างขนาดใหญ่ และเรียกชื่อหมู่บ้านที่ตั้งใหม่นี้ว่า บ้านตองหมอน โดยในบริเวณใกล้เคียงนั้นมีวัดตั้งอยู่แต่เดิมชื่อว่า วัดอุงมุง ด้วยเหตุที่บริเวณที่เป็นที่ตั้งของบ้านตองหมอนนั้นเป็นจุดรับน้ำของร่องน้ำหลายสาย ทำให้เกิดน้ำท่วมขังในหน้าฝน การเดินทางเป็นไปได้ด้วยความลำบาก ปี พ.ศ. 2330 นายนาคจึงย้ายบ้านมาตั้งหมู่บ้านใหม่ห่างจากหมู่บ้านเดิมมาทางทิศเหนือประมาณ 800 เมตร และตั้งชื่อหมู่บ้านแห่งใหม่นี้ว่า บ้านหัวเรือ
มาร์ก นอฟเลอร์
มาร์ก นอฟเลอร์ได้รับการจัดอันดับโดยนิตยสารโรลลิงสโตน ติดอันดับที่ 27 จาก 100 นักกีตาร์ยอดเยี่ยมตลอดกาล ผลงานของเขาและไดร์สเตรทส์มียอดขายทั้งสิ้นกว่า 120 ล้านแผ่น
ตำบลหัวเรือ (อำเภอเมืองอุบลราชธานี)
ประวัติ
บ้านหัวเรือได้รับการจัดตั้งเป็นตำบลเมื่อ พ.ศ. 2475 ในขณะนั้นมีชุมชนภายในเขตปกครองทั้งสิ้น 16 ชุมชน จนกระทั่งในปี พ.ศ. 2536 ได้มีแยกพื้นที่บางส่วนจำนวน 8 ชุมชน เพื่อจัดตั้งตำบลขี้เหล็ก จึงเหลือเพียงแค่ 8 ชุมชนในเขตปกครองขณะนั้น อย่างไรก็ดี จากการที่มีประชาชนเข้ามาตั้งถิ่นฐานเพิ่มขึ้น จึงได้มีการตั้งชุมชนใหม่ขึ้นในภายหลัง ทำให้ในปัจจุบันมีชุมชนภายในเขตของตำบลหัวเรือ 16 ชุมชนเช่นเดิม
มาร์ก นอฟเลอร์
แหล่งข้อมูลอื่น
1949
ตำบลหัวเรือ (อำเภอเมืองอุบลราชธานี)
ขนาดและที่ตั้ง
ตำบลหัวเรือตั้งอยู่ทางทิศเหนือของอำเภอเมืองอุบลราชธานี ระยะทางห่างจากเมืองอุบลราชธานี ประมาณ 17 กิโลเมตร การคมนาคมผ่านถนนสายหลักทางหลวงหมายเลข 212 (ถนนชยางกรู) มีขนาดพื้นที่ 32.28  ตารางกิโลเมตร
ชุมชนและประชากร
ตำบลหัวเรือประกอบด้วยหมู่บ้านทั้งสิ้น 14 หมู่บ้าน แบ่งเป็น 16 ชุมชน ประชากร 9,223 คน แบ่งเป็น เพศชาย 4,578 คน, เพศหญิง 4,645 คน มีจำนวนครัวเรือนทั้งสิ้น 3,006 ครัวเรือน จำนวนประชากรแยกรายหมู่บ้านและชุมชนย้อนหลัง 10 ปี ดังแสดงในรายการต่อไปนี้ ตำบลหัวเรือมีหมู่บ้านภายในเขตปกครองจำนวน 14 หมู่บ้าน แบ่งเป็น 16 ชุมชน (หมู่) ได้แก่
อาหารเสฉวน
อาหารเสฉวน หรือ ชวนไช่ ( หรือ ) เป็นรูปแบบหนึ่งของอาหารจีนที่มีต้นกำเนิดจากมณฑลเสฉวน มีรสชาติที่จัดจ้าน โดยเฉพาะอย่างยิ่งด้วยรสเผ็ดร้อนและกลิ่นฉุนซึ่งเป็นผลมาจากการใช้กระเทียมและพริกได้อย่างอิสระ รวมทั้งรสชาติที่เป็นเอกลักษณ์ของพริกไทยเสฉวน มีรูปแบบท้องถิ่นมากมายภายในมณฑลเสฉวน และเทศบาลเมืองฉงชิ่งที่อยู่ใกล้เคียงซึ่งเป็นส่วนหนึ่งของมณฑลเสฉวนจนถึงปี ค.ศ. 1997 มีสี่รูปแบบย่อยของอาหารเสฉวน ได้แก่ รูปแบบของฉงชิ่ง เฉิงตู จือกง และอาหารมังสวิรัติของชาวพุทธ
ยูเนสโกประกาศให้เมืองเฉิงตูซึ่งเป็นเมืองหลวงของมณฑลเสฉวน เป็นเมืองแห่งวิธีการทำอาหารในปี ค.ศ. 2011 เพื่อยกย่องถึงความซับซ้อนของการทำอาหาร
จักรพรรดิโลทาร์ที่ 3 แห่งจักรวรรดิโรมันอันศักดิ์สิทธิ์
ดยุคแห่งซัคเซิน
การแต่งงานในปี ค.ศ. 1088 กับริชเช็นท์ซา ทายาทของทั้งตระกูลนอร์ทไฮม์และตระกูลเบราน์ชไวค์ ทำให้โลทาร์กลายเป็นขุนนางผู้ทรงอำนาจในซัคเซินและเป็นเจ้าชายที่ร่ำรวยที่สุดในเยอรมนีเหนือ
ด้วยการสนับสนุนจากกษัตริย์เยอรมัน พระเจ้าไฮน์ริชที่ 5 ให้ต่อกรกับพระบิดาของพระองค์ จักรพรรดิไฮน์ริชที่ 4 ในปี ค.ศ. 1104 ทำให้โลทาร์ได้รับการแต่งตั้งจากพระเจ้าไฮน์ริชที่ 5 ให้เป็นดยุคแห่งซัคเซินเมื่อดยุคมักนุส ดยุคคนสุดท้ายของตระกูลบิลุง เสียชีวิตในปี ค.ศ. 1106
กษัตริย์แห่งเยอรมนี
แนวคิดที่จะตั้งตนเป็นอิสระของโลทาร์ไม่นานก็ทำให้พระองค์ขัดแย้งกับกษัตริย์ ตั้งแต่ปี ค.ศ. 1112 ถึงปี ค.ศ. 1115 พระองค์มีส่วนร่วมในการก่อกบฏต่อพระเจ้าไฮน์ริชเป็นช่วงๆ และกองกำลังของพระองค์ปราบกษัตริย์ได้ที่สมรภูมิเว็ลเฟิสฮ็อลทซ์ในปี ค.ศ. 1115
ในปี ค.ศ. 1125 พระเจ้าไฮน์ริชที่ 5 สิ้นพระชนม์ โลทาร์ได้รับเลือกให้เป็นกษัตริย์เยอรมันและได้รับการสวมมงกุฎที่อาเคิน สงครามกลางเมืองระหว่างผู้สนับสนุนโลทาร์กับทายาทของตระกูลโฮเอินชเตาเฟิน สองพระอนุชา ค็อนราทและฟรีดริช ดยุคแห่งสเวเบีย อุบัติขึ้น ในปี ค.ศ. 1127 ค็อนราทได้รับเลือกจากสมัครพรรคพวกให้เป็นกษัตริย์ การแตกพ่ายของฐานที่มั่นของชาวโฮเอินชเตาเฟิน เนือร์นแบร์ค และชไปเออร์ ในอีกสองปีต่อมาทำให้การต่อต้านอันทรงประสิทธิภาพจบสิ้นลง แม้ชาวโฮเอินชเตาเฟินจะดิ้นรนต่อสู้อยู่อีกหลายปี ขณะที่ค็อนราทก็ครองตำแหน่งจอมปลอมของพระองค์ต่อไป
จักรพรรดิโรมันอันศักดิ์สิทธิ์
ในปี ค.ศ. 1130 สองผู้ท้าชิงตำแหน่งประสันตะปาปาที่เป็นอริกันร้องขอการสนับสนุนจากโลทาร์ ในเดือนมีนาคม ค.ศ. 1131 โลทาร์ต้อนรับพระสันตะปาปาอินโนเซนต์ที่ 2 ที่ลีแยฌและร่วมเดินทางไปด้วยกัน พระองค์เดินทัพเข้าสู่อิตาลีในปี ค.ศ. 1132–1133 แม้พื้นที่ส่วนหนึ่งของโรมจะอยู่ในกำมือของอานาเคลตุส โลทาร์ได้รับการสวมมงกุฎเป็นจักรพรรดิโรมันอันศักดิ์สิทธิ์ในเดือนมิถุนายน ค.ศ. 1133 จากนั้นพระองค์ได้รับที่ดินศักดินาจากพระสันตะปาปาเป็นทรัพย์สินที่ดินอันกว้างใหญ่ไพศาลของมาทิลดาแห่งตอสคานา
ในปี ค.ศ. 1134 หลังกลับไปเยอรมนี โลทาร์กลับไปทำศึกกับชาวโฮเอินชเตาเฟินอีกครั้ง ไม่นานฟรีดริชแห่งโฮเอินชเตาเฟินก็ยอมจำนน สันติภาพถูกประกาศที่เทศกาลถือศีลอดในบัมแบร์ค (เดือนมีนาคม ค.ศ. 1135) ทำให้สเวเบียกลับมาเป็นของฟรีดริชอีกครั้ง ในเดือนกันยายน ค.ศ. 1135 ค็อนราทสงบศึกกับโลทาร์ภายใต้เงื่อนไขด้านการผ่อนปรนแบบเดียวกัน
โลทาร์ยังส่งเสริมการขยายอำนาจของชาวเยอรมันและเผยแผ่ศาสนาคริสต์เข้าไปในอาณาบริเวณทางตะวันออกของเอ็ลเบอ ในปี ค.ศ. 1135 พระเจ้าอีริคที่ 2 แห่งเดนมาร์กประกาศตนเป็นข้าราชบริพารของจักรพรรดิโลทาร์ และเจ้าชายโปแลนด์ เจ้าชายโบเลสสวาฟที่ 3 สัญญาว่าจะจ่ายบรรณาการและได้รับโปเมอราเนียและรุยเงินเป็นที่ดินศักดินาของเยอรมนี
การสิ้นพระชนม์
ข้อตกลงกับจักรพรรดิไบเซนไทน์จอห์นคอมเนนุสส่งผลให้โลทาร์ลงมือออกเดินทางไปสู้รบในอิตาลีเป็นครั้งที่สองในปี ค.ศ. 1136–1137 ทรงผลักดันกองกำลังของรอเจอร์ที่ 2 แห่งซิซิลีออกไปจากพื้นที่ทางใต้ของคาบสมุทรอิตาลี พระองค์สิ้นพระชนม์ระหว่างเดินทางกลับเยอรมนีขณะกำลังข้ามเทือกเขาแอลป์เมื่อวันที่ 4 ธันวาคม ค.ศ. 1137 ศพของพระองค์ถูกต้มเพื่อยับยั้งการเน่าสลาย กระดูกถูกพาไปที่โบสถ์อารามของนักบุญปีเตอร์และนักบุญพอลในเคอนิงสลัตทาร์ที่ทรงบริจาคเงินให้ในฐานะโบสถ์ที่จะใช้ฝังพระศพและที่ทรงวางศิลาฤกษ์ในปี ค.ศ. 1135
ทายาท
ราชวงศ์ซุพลินบวร์คนั้นอยู่ได้ไม่นาน โลทาร์กับพระมเหสี ริชเช็นท์ซาแห่งนอร์ทไฮม์ มีพระโอรสธิดาที่มีชีวิตรอดเพียงคนเดียวคือพระธิดาที่มีชื่อว่าแกร์ทรูเดอ ประสูติเมื่อวันที่ 18 เมษายน ค.ศ. 1115 เพื่อให้ตระกูลเวล์ฟสนับสนุนเลือกพระองค์เป็นกษัตริย์ โลทาร์จับแกร์ทรูดแต่งงานกับไฮน์ริชที่ 10 ดยุคแห่งบาวาเรีย เมื่อวันที่ 29 พฤษภาคม ค.ศ. 1127 ทั้งคู่มีบุตรชายด้วยกันหนึ่งคนคือไฮน์ริชสิงห์
หลังการสิ้นพระชนม์ของโลทาร์ในปี ค.ศ. 1137 ค็อนราทจากตระกูลโฮเอินชเตาเฟินได้รับเลือกให้เป็นกษัตริย์ในชื่อค็อนราทที่ 3 แห่งเยอรมนี เมื่อไฮน์ริชผู้หยิ่งทะนง พระชามาดาและทายาทของโลทาร์และเจ้าชายผู้ทรงอำนาจที่สุดในเยอรมนีซึ่งถูกมองข้ามจากการเลือกตั้งไม่ยอมรับกษัตริย์คนใหม่ พระเจ้าค็อนราทที่ 3 จึงริบอาณาเขตทั้งหมดของเขา
หวยในประเทศไทย
หวย เป็นการพนันโดยผู้เสี่ยงทายต้องเลือกหรือซื้อหมายเลขหวยที่ต้องการ แล้วรอการออกรางวัล ตามจำนวนที่ตกลง ในประเทศไทยมีหวยทั้งแบบถูกกฎหมายและผิดกฎหมาย
ประวัติ
หวยเกิดขึ้นราวปี พ.ศ. 2375 รัชกาลที่ 3 ซึ่งเป็นช่วงขาดแคลน ข้าวยากหมากแพง คนไม่ยอมนำเงินมาใช้ เอาเงินไปฝังไว้ในดิน ต่อมาได้แก้ปัญหาเรื่องนี้ด้วยการตั้งหวย จึงโปรดเกล้าฯ ให้พระศรีไชยบาล (จีนหง) (ภายหลังเลื่อนยศเป็นพระยาศรีไชยบาล) ตั้งโรงหวยขึ้นมาตั้งแต่บัดนั้น
หวยในระยะแรกจะเล่นอยู่ในกลุ่มชาวจีน เรียกว่า "ฮวยหวย" (花會) แปลว่า ชุมนุมดอกไม้ เพราะเริ่มแรกเขียนตัวหวยเป็นรูปดอกไม้ ต่อมาจึงเปลี่ยนเป็นชื่อคนจีน โดยทำเป็นแผ่นป้ายเล็ก ๆ จำนวน 34 ป้าย แล้วเขียนชื่อของผู้มีชื่อเสียงในสมัยโบราณเอาไว้บนป้าย ให้แทงว่าจะออกเป็นชื่อใคร ถ้าทายถูกเจ้ามือจ่าย 30 ต่อหนึ่ง ต่อมาเมื่อการพนันแพร่ระบาดสู่สังคมไทย จึงได้มีการออกหวยที่เป็นอักษรไทย (ซึ่งใช้ตัวอักษร 36 ตัว) จึงมีชื่อเรียกว่า "หวย ก ข" โดยโรงหวยเป็นของรัฐที่มีเอกชน เป็นผู้ได้รับสัมปทานดำเนินการ ทั้งนี้นายอากรหวย ได้รับพระราชทานบรรดาศักดิ์เป็น "ขุนบาล" หรือ "ขุนบาน" โดยรายได้จากอากรหวยมีเป็นจำนวนมาก และได้กลายเป็นรายได้ที่สำคัญของรัฐ
ความต้องการเล่นหวยมีมากกว่าที่รัฐจะจัดให้เล่นได้ จึงได้เกิดขุนบานเถื่อนขึ้นทั่วประเทศ ในรัชสมัยของรัชกาลที่ 5 ทรงมีพระราชดำริ ที่จะยกเลิกการเล่นพนัน แต่เนื่องจากอากรหวยเป็นรายได้ที่สำคัญ จึงได้ทรงยกเลิกอากรบ่อนเบี้ยก่อน และค่อยมีการยกเลิกอากรหวยในสมัยรัชกาลที่ 6
ในรัชสมัยของรัชกาลที่ 5 ได้มีการออกล็อตเตอรีขึ้นเป็นครั้งแรก เพื่อหารายได้บำรุงการกุศล และได้มีการออกล็อตเตอรีในวาระพิเศษอีกหลายครั้ง โดยมีจุดมุ่งหมายเพื่อบำรุงสาธารณกุศล เช่นปรากฏข้อความบนหน้าหนังสือพิมพ์ บางกอกไตมส์ ฉบับวันที่ 17 กุมภาพันธ์ พ.ศ. 2461 ได้ลงประกาศผู้โชคดีที่ได้รับรางวัลที่ 1 มีมูลค่ารางวัล 145,000 บาท
จนกระทั่งรัฐบาลภายหลังการเปลี่ยนแปลงการปกครอง ใน พ.ศ. 2475 ได้ให้มีการออกล็อตเตอรี่เป็นประจำ และในปี พ.ศ. 2482 ได้มีการจัดตั้งสำนักงานสลากกินแบ่งรัฐบาล ให้มีการออกล็อตเตอรี่เป็นประจำ การเล่นหวยจึงได้เปลี่ยนมาใช้เลขท้าย ของล็อตเตอรี่ เป็นการออกหวยแทนหวย ก ข แบบเดิม
สลากกินแบ่งรัฐบาล
สลากกินแบ่งรัฐบาล คือล็อตเตอรีชนิดหนึ่งในประเทศไทย ผู้ที่ต้องการจะขายต้องขออนุญาตจากสำนักงานสลากกินแบ่งรัฐบาลก่อน ในปัจจุบันออกทุกวันที่ 1 และ 16 ของเดือน ยกเว้น หมายเหตุ : ในวันที่ 1 มิถุนายน 2558 เลื่อนการออกรางวัลเป็นวันที่ 2 มิถุนายน เนื่องจากเป็นวันวิสาขบูชา วันที่ 16 สิงหาคม 2558 เลื่อนการออกรางวัลเป็นเวลา 11.30 - 13.00 น. วันที่ 16 ธันวาคม 2558 เลื่อนการออกรางวัลเป็นวันที่ 17 ธันวาคม เนื่องจากมีพระราชพิธีพระราชทานเพลิงพระศพ สมเด็จพระญาณสังวร สมเด็จพระสังฆราช สกลมหาสังฆปริณายก วันที่ 1 มีนาคม 2561 เลื่อนการออกรางวัลเป็นวันที่ 2 มีนาคม เนื่องจากเป็นวันมาฆบูชา วันที่ 16 กรกฎาคม 2562 เลื่อนการออกรางวัลเป็นวันที่ 15 กรกฎาคม เนื่องจากเป็นวันอาสาฬหบูชา และในวันที่ 16 กุมภาพันธ์ 2565 เลื่อนการออกรางวัลเป็นวันที่ 17 กุมภาพันธ์ เนื่องจากเป็นวันมาฆบูชา
ปัจจุบันสำนักงานฯ จัดพิมพ์และจำหน่ายสลากงวดละไม่ต่ำกว่า 50 ชุด โดยชุดที่ 01–50 เป็นสลากธรรมดา ชุดที่ 51–100 เป็นสลากการกุศล มีตัวเลข 000000–999999 เหมือนกันทุกชุด (สลากก่อนปี พ.ศ. 2538 จะเป็นแบบตัวเลข 7 หลัก ตั้งแต่ 0000000–9999999) โดยสลากใบจะมีอยู่ 2 ฉบับคู่กัน นั่นคือหนึ่งใบจะมีหมายเลขเดียวกันสองชุด ทำให้มีสิทธิ์ได้รับรางวัลเป็นสองเท่าจากที่กำหนดไว้ อย่างไรก็ตามหากสลากมีเพียงหมายเลขชุดเดียว อันเนื่องจากการแบ่งขายหรือการพิมพ์ที่ผิดพลาด หากถูกรางวัลก็จะได้รับเงินรางวัลไปชุดเดียว หรือถ้าถูกรางวัลมากกว่าหนึ่งประเภทในสลากใบเดียวกัน ก็รับเงินรางวัลไปตามจำนวนที่ถูก
ตั้งแต่งวด 1 กันยายน พ.ศ. 2558 เป็นต้นไป รางวัลเลขท้าย 3 ตัว 4 รางวัล เปลี่ยนเป็นรางวัลเลขหน้า 3 ตัว 2 รางวัล และรางวัลเลขท้าย 3 ตัว 2 รางวัล
ตั้งแต่งวด 1 กันยายน พ.ศ. 2560 เป็นต้นไป ได้มีการเปลี่ยนรูปแบบสลากจาก 1 ใบ มี 2 ฉบับคู่ เป็นฉบับละ 1 ใบ โดยยังจำหน่ายในราคาเดียวกับแบบ 1 ใบมี 2 ฉบับคู่
สำนักงานสลากกินแบ่งรัฐบาลจัดทำโครงการ สลากดิจิทัล หรือ หวย 80 บาท เริ่มจำหน่าย ในวันที่ 2 มิถุนายน พ.ศ. 2565 ผ่านทางแอปพลิเคชันเป๋าตัง
รางวัล
สำนักงานสลากกินแบ่งรัฐบาลกำหนดรางวัลที่ถูกรางวัล ได้แก่
สลากเลขท้าย 3 ตัวและ 2 ตัว
สลากเลขท้าย 3 ตัวและ 2 ตัว หรือเรียกกันโดยทั่วไปว่า หวยบนดิน เป็นนโยบายหนึ่งของรัฐบาล พ.ต.ท.ทักษิณ ชินวัตร ริเริ่ม มีจุดประสงค์เพื่อนำ หวยใต้ดิน ซึ่งผิดกฎหมาย มาผ่านกระบวนการทางกฎหมายมและปรับปรุงให้เป็นของรัฐบาล อีกทั้งยังเป็นการกวาดล้างเจ้ามือหวยใต้ดิน และนำรายได้ไปสร้างประโยชน์แก่ประเทศชาติ โครงการสำคัญที่นำรายได้จากหวยบนดินไปใช้ คือ โครงการหนึ่งอำเภอหนึ่งทุน (ODOS)
ประเภทของสลาก แบ่งเป็น
รางวัลของสลากแบ่งออกเป็น 3 ตัวตรง, 3 ตัวโต๊ด, 2 ตัวบน, 2 ตัวล่าง ผู้ซื้อสามารถเลือกหมายเลขใดก็ได้กรอกลงในช่อง อีกทั้งยังมีการกรอกชื่อผู้ขาย ส่วนการออกรางวัลนั้นอ้างอิงหมายเลขรางวัลของสลากกินแบ่งรัฐบาล ออกรางวัลตั้งแต่งวด 1 สิงหาคม พ.ศ. 2546 จนถึงงวด 16 พฤศจิกายน พ.ศ. 2549 รวมทั้งสิ้น 80 งวด และสามารถทำการตรวจหวยได้ที่นี้ ที่สำคัญเงินที่ได้จากการจำหน่ายสลากกินแบ่ง คิดเป็นจำนวนเงิน 1.34 แสนล้านบาท เป็นกำไรหลังหักค่าใช้จ่ายแล้ว 2.95 หมื่นล้านบาท
หลังจากเกิดรัฐประหาร พ.ศ. 2549 การออกหวยบนดินต้องสิ้นสุดลง ด้วยรัฐบาล พล.อ.สุรยุทธ์ จุลานนท์ สั่งยกเลิกนโยบายหวยบนดิน และเมื่อวันที่ 30 กันยายน พ.ศ. 2552 ศาลฎีกาแผนกคดีอาญาของผู้ดำรงตำแหน่งทางการเมืองได้พิพากษาว่า การออกหวยบนดินไม่ชอบด้วยกฎหมาย อันเป็นการฝ่าฝืนพระราชบัญญัติเงินคงคลัง พ.ศ. 2491 มาตรา 4 และมาตรา 13 ให้ดำเนินคดีตามพระราชบัญญัติสำนักงานสลากกินแบ่งรัฐบาล พ.ศ. 2517 มาตรา 23 และมาตรา 27 แก่คณะรัฐมนตรีชุด พ.ต.ท.ทักษิณ และคณะกรรมการสลากฯ ในสมัยนั้น รวม 47 คน
สลากออนไลน์
หวยออนไลน์ยังคงเป็นสิ่งผิดกฎหมาย มีผลตอบแทนสูงกว่าหวยรัฐเพื่อสร้างแรงจูงใจ ยังมีทั้งหวยไทย มาเลย์ ลาว ไปจนถึงจับยี่กีที่นิยมเล่นกันตามชุมชนในอดีต บางชนิดออกวันละหลายรอบ
หวยนักษัตร
หวยนักษัตร สำนักงานสลากฯ เป็นผู้จำหน่ายผ่านระบบออนไลน์ โดยกำหนดหลักที่ใส่ภาพ 4 หลัก ผู้เล่นเลือกรูปภาพนักษัตรใดก็ได้จากทั้งหมด 12 ภาพ ไปใส่ตามหลักที่มีอยู่ 4 หลัก ให้ครบ 4 รูปภาพ โดยสามารถเลือกรูปซ้ำได้ ผู้ถูกรางวัล คือ ถูกรางวัล 4 ภาพตรง กับถูกรางวัล 4 ภาพสลับหลัก (โต๊ด) โดยโอกาสถูกแบบตรงนั้นอยู่ที่ 1 ต่อ 20,736 รูปแบบ ส่วนถูกแบบโต๊ดอยู่ที่ 42 ต่อ 20,736 รูปแบบ การจ่ายเงินรางวัลนั้น นำมาจาก 60% ของยอดขายสลากในแต่ละงวด ส่วนที่เหลืออีก 40% นำเป็นรายได้ส่งกระทรวงการคลัง
พฤติกรรมการเล่นหวย
สำนักงานสลากกินแบ่งรัฐบาล นำเงินส่งรายได้แผ่นดินร้อยละ 23 จากรายได้การขายสลากกินแบ่งรัฐบาล จากข้อมูลปี 2560 สำนักงานสลากฯ นำส่งรายได้แผ่นดิน 30,947.72 ล้านบาท ข้อมูลในปีเดียวกันนี้คนไทยซื้อสลากกินแบ่งรัฐบาล 21.434 ล้านคน เฉลี่ย 9 งวดต่อปี
จากข้อมูลปี 2544 มีผู้เล่นหวยใต้ดินทั่วประเทศสูงถึง 23.7 ล้านคน วงเงินการค้าหวยใต้ดิน มีมูลค่าระหว่าง 92,000 ถึง 542,000 ล้านบาท กำไรบางส่วนของการขายหวยใต้ดิน เป็นส่วยให้กับเจ้าหน้าที่ของรัฐหรือผู้มีอิทธิพลมากกว่าปีละ 11,000 ล้านบาท
จากข้อมูลปี 2561 พบว่าร้อยละ 25 ของชาวไทยซื้อลอตเตอรี่และหวยใต้ดิน รวมเป็นเงินกว่า 250,000 ล้านบาทต่อปี และในปี 2552 ในช่วงเศรษฐกิจตกต่ำทั่วโลก ระบุว่ารายจ่ายในการซื้อลอตเตอรี่และหวยใต้ดิน ของคนไทยอยู่ที่ 340 บาท/เดือน หรือคิดเป็น 2.1% ต่อรายได้ทั้งหมด เมื่อเทียบกับปี 2560 ที่เศรษฐกิจไทยฟื้น รายจ่ายในด้านนี้อยู่ที่ 452 บาทต่อเดือน หรือคิดเป็น 2.1% ต่อรายได้ทั้งหมด และจากข้อมูลปี 2560 นี้ กลุ่มคนที่มีรายได้สูงกว่า 15,000 บาทต่อเดือน มีการซื้อลอตเตอรี่และหวยเฉลี่ยต่อเดือนอยู่ที่ 680 บาท คิดเป็น 1.2% ของรายได้ ขณะที่กลุ่มคนที่มีรายได้น้อยกว่า 15,000 บาทต่อเดือน ซื้อเฉลี่ย 350 บาท คิดเป็น 2.2% ของรายได้ สำหรับกลุ่มคนวัยสร้างครอบครัว (อายุ 35-55 ปี) ซื้อเฉลี่ยเดือนละ 500 บาท และวัยเกษียณที่เฉลี่ยต่อเดือนราว 400 บาท จากสถิตินี้ยังพบว่าร้อยละ 10 ของนักเรียนและนักศึกษาซื้อหวยต่อเดือนเฉลี่ยประมาณ 187 บาท
อาบน้ำ (เพลงธงไชย แมคอินไตย์)
อาบน้ำ เป็นเพลงจากอัลบั้มและซิงเกิลที่ 3 ของ ธงไชย แมคอินไตย์ ในอัลบั้ม สไมล์คลับ (2544) ประพันธ์คำร้องโดย นวฉัตร แต่งทำนองโดย อนันต์ เธียรธรรมจักร์ และเรียบเรียงโดย ณรงค์ เดชะ
วันพระราชสมภพของสมเด็จพระจักรพรรดิ
วันพระราชสมภพของสมเด็จพระจักรพรรดิ เป็นวันหยุดราชการที่ตรงกับวันคล้ายวันพระราชสมภพของสมเด็จพระจักรพรรดิองค์ปัจจุบัน ปัจจุบันนี้ตรงกับวันที่ 23 กุมภาพันธ์ซึ่งเป็นวันคล้ายวันพระราชสมภพของสมเด็จพระจักรพรรดินารูฮิโตะในปี ค.ศ. 1960
ยุคเก่า – ยุคกลาง
วันพระราชสมภพของสมเด็จพระจักรพรรดิมีมาตั้งแต่ช่วงยุคเมจิจนถึงหลังสงครามโลกครั้งที่สอง ซึ่งมี "พิธีเท็นโจเซ็ตสึไซ " ที่ได้รับอิทธิพลมาจากจักรพรรดิถังเสฺวียนจงแห่งราชวงศ์ถัง โดยเท็นโจเซ็ตสึ มีความหมายว่า "สวรรค์นั้นยาวและโลกก็ยาว" ซึ่งหมายถึงการครองราชย์ฯ ของสมเด็จพระจักรพรรดินั้นจะคงอยู่ต่อไปอย่างไม่มีจุดสิ้นสุด ในรัชสมัยของจักรพรรดิโคนิง (ยุคนารา) ได้มีการจัดพิธีเท็นโจเซ็ตสึไซครั้งแรกขึ้นที่ปูชนียสถานวังสาม ในพิธีดังกล่าว เหล่าขุนนางชั้นสูงจะถวายสาเกและมื้ออาหารครั้งใหญ่
ยุคสมัยใหม่
ส่วนวันคล้ายวันพระราชสมภพของสมเด็จพระจักรพรรดิจะเรียกว่า "ชิกีวเซ็ตสึ " ในปีแรกของยุคเมจิ (ค.ศ. 1868) ไดโจกังได้มีการกำหนดให้วันที่มีการจัดพิธีเท็นโจเซ็ตสึไซเป็นวันหยุดราชการ และต่อมาในปี 1873 รัฐบาลฯ ได้เปลี่ยนชื่อเป็นวันพระราชสมภพของสมเด็จพระจักรพรรดิ ตามพระราชบัญญัติวันหยุดราชการในประเทศญี่ปุ่น วันพระราชสมภพของสมเด็จพระจักรพรรดิจะกำหนดตามวันพระราชสมภพของพระจักรพรรดิ ด้วยเหตุนี้วันดังกล่าวจึงไม่มีวันที่คงที่ เพราะฉะนั้นรัฐสภาญี่ปุ่นจึงมีความจำเป็นที่จะต้องประชุมกันเพื่อแก้ไขกฎหมายเป็นรายโอกาสไป ในรัชสมัยของสมเด็จพระจักรพรรดิฮิโรฮิโตะได้มีการเปลี่ยนชื่อเป็นวันสีเขียวและวันโชวะในปี 1989 และ 2007 ตามลำดับ
การเข้าเฝ้า
ในวันคล้ายวันพระราชสมภพของสมเด็จพระจักรพรรดิ จะมีการจัดพิธีน้ำชาเพื่อรับรองอาคันตุกะที่สำคัญ เช่น นายกรัฐมนตรี คณะรัฐมนตรี สมาชิกรัฐสภา หรือคณะผู้แทนทางทูต หลังจากนั้นจึงมีการเสด็จออกมหาสมาคมต่อสาธารณชนในวันดังกล่าวที่พระราชวังหลวงโตเกียว ประชาชนจะสามารถเข้าไปในพระราชวังหลวงฯ ได้ สมเด็จพระจักรพรรดิ สมเด็จพระจักรพรรดินี และพระบรมวงศานุวงศ์จะออกมายังระเบียงรับรองและโบกพระหัตถ์ต่อประชาชนที่มาเข้าเฝ้าฯ หลังจากพระบรมวงศานุวงศ์เสด็จพระราชดำเนินกลับ ประชาชนที่มาเข้าเฝ้าฯ ก็จะเข้าชมอาคารภายในพระราชวังหลวงโตเกียว ในปี 2020 และ 2021 (ยุคเรวะ) การเข้าเฝ้าและการลงนามถวายพระพรสมเด็จพระจักรพรรดินารูฮิโตะถูกยกเลิกเนื่องด้วยสถานการณ์การระบาดทั่วของโควิด-19 ในประเทศญี่ปุ่น
วอลเลย์บอลชายชิงแชมป์สโมสรเอเชีย 1999
วอลเลย์บอลชายชิงแชมป์สโมสรเอเชีย 1999 (1999 Asian Men’s Club Volleyball Championship) เป็นครั้งที่หนึ่งของการแข่งขันชิงแชมป์สโมสรเอเชีย ซึ่งจัดขึ้นที่เหอเฝย์ ประเทศจีน โดยสโมสรเสฉวนฝูหลัน จากประเทศจีน คว้าแชมป์ไปครองได้สำเร็จในการแข่งขันครั้งนี้
วลิต โรจนภักดี
ประวัติ
พลเอก วลิต เกิดเมื่อวันที่ 14 มีนาคม พ.ศ. 2499 มีชื่อเล่นว่า อู๊ด บรรดาสื่อมวลชนจึงมักจะเรียกว่า บิ๊กอู๊ด เขาเคยได้รับบาดเจ็บจากสะเก็ดระเบิดเอ็ม 79 ทำให้ขาหัก 3 ท่อนจากเหตุการณ์ปะทะเมื่อวันที่ 10 เมษายน พ.ศ. 2553 ที่สี่แยกคอกวัว ระหว่างการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553
การศึกษา
พลเอกวลิตจบการศึกษาจาก โรงเรียนเตรียมทหาร รุ่น 15 (ตท.15) และ โรงเรียนนายร้อยพระจุลจอมเกล้า รุ่น 26 (จปร.26) รุ่นเดียวกับ พลเอก ปรีชา จันทร์โอชา อดีตปลัดกระทรวงกลาโหมและอดีตแม่ทัพภาคที่ 3
แม่ทัพภาคที่ 4
วันที่ 1 เมษายน พ.ศ. 2557 ซึ่งตรงกับช่วงโยกย้ายนายทหารกลางปีพลเอกวลิตขณะมียศ เป็น พลโท ดำรงตำแหน่งแม่ทัพน้อยที่ 1 ได้ขยับเป็น แม่ทัพภาคที่ 4 แทน พลโท สกล ชื่นตระกูล หรือ บิ๊กแขก ที่ได้ขึ้นเป็น ผู้ทรงคุณวุฒิกองทัพบก และที่ปรึกษาของ พลเอก ประยุทธ์ จันทร์โอชา นายกรัฐมนตรี
สมาชิกสภานิติบัญญัติแห่งชาติ
พลเอกวลิตได้รับโปรดเกล้าฯแต่งตั้งให้เป็น สมาชิกสภานิติบัญญัติแห่งชาติ เมื่อวันที่ 31 กรกฎาคม พ.ศ. 2557
รองผู้บัญชาการทหารบก
วันที่ 1 ตุลาคม พ.ศ. 2558 มีพระบรมราชโองการ โปรดเกล้าฯ ให้ พลเอก วลิต เป็นรองผู้บัญชาการทหารบก
แอลพิสแมริทิเม
แอลพิสแมริทิเม หรือ อัลเปสมารีตีไม (อังกฤษ, Alpes Maritimae) เป็นจังหวัดขนาดเล็กของจักรวรรดิโรมัน แอลพิสแมริทิเมเป็นหนึ่งในสามจังหวัดทางตะวันตกของเทือกเขาแอลป์ระหว่างฝรั่งเศสกับอิตาลีปัจจุบัน ก่อตั้งขึ้นราวปี 14 ก่อนคริสตกาล
มาซาชิ โองูโระ
มาซาชิ โองูโระ เกิดเมื่อวันที่ 4 พฤษภาคม พ.ศ. 2523 เป็นนักฟุตบอลชาวญี่ปุ่น ผู้ซึ่งเล่นให้กับเกียวโต ซังงะ ในตำแหน่งกองหน้า
อาชีพฟุตบอล
โองูโระเริ่มเล่นครั้งแรกในปี พ.ศ. 2542 ให้กับกัมบะ โอซากะ เขาถูกยืมไปคอนซาโดเล ซัปโปโระในฤดูกาล 2001 แล้วกลับมายังกัมบะอีกครั้ง
ประเภทของประชาธิปไตย
ประเภทของประชาธิปไตย สามารถจำแนกได้ออกเป็นหลายประเภท โดยบางประเภทให้เสรีภาพและความมีสิทธิ์มีเสียงแก่พลเมืองมากกว่ารูปแบบอื่น
แนวคิดสังคมนิยม
แนวคิดสังคมนิยมได้มีความคิดเห็นที่แตกต่างกันในเรื่องของประชาธิปไตย โดยมีทั้งสังคมประชาธิปไตย ประชาธิปไตยสังคมนิยม และเผด็จการโดยชนชั้นกรรมาชีพ (ซึ่งในทางปฏิบัติแล้วเป็น ประชาธิปไตยแบบโซเวียต) นักทฤษฎีสังคมนิยมจำนวนมากมีความเชื่อว่าประชาธิปไตยแบบมีส่วนร่วมและประชาธิปไตยในที่ทำงาน เมื่อรวมกันแล้วจะกลายเป็น ประชาธิปไตยแบบมีผู้แทน
ในทฤษฎีของมาร์กซ์ เขาได้มีแนวความคิดต่อต้านประชาธิปไตยเสรี และระบบรัฐสภา อันเป็นจุดกำเนิดของพรรคการเมืองและระบบทุนนิยม ทั้งมาร์กซ์ เลนินและทร็อตสกีเชื่อว่าประชาธิปไตยทางตรงจะสามารถใช้ผ่านช่องทางระบบคอมมูน ระบบดังกล่าวได้แสดงให้เห็นอย่างชัดเจนว่าเป็นประชาธิปไตยแบบสภา ซึ่งเริ่มต้นขึ้นจากประชาธิปไตยในที่ทำงาน
ดูเพิ่ม
Outline of democracy
อำเภอมมเบ็ตสึ
อำเภอมมเบ็ตสึ เป็นอำเภอในกิ่งจังหวัดโอค็อตสค์ จังหวัดฮกไกโด ประเทศญี่ปุ่น ในปี ค.ศ. 2004 มีประชากรทั้งสิ้น 49,851 คน มีความหนาแน่นประชากร 12.74 คนต่อตารางกิโลเมตร และมีพื้นที่ทั้งหมด 3,912.51 ตารางกิโลเมตร
อินูโอโมโนะ
อินูโอโมโนะ เป็นศิลปะการต่อสู้ที่พลธนูม้าฝึกทักษะการยิงธนูโดยการไล่ตามและยิงสุนัขด้วยลูกธนูหัวทู่ในพื้นที่ที่จำกัด อินูโอโมโนะเริ่มต้นในช่วงยุคคามากูระราวปี ค.ศ. 1207 จนถึงยุคเซ็งโงกุ ศิลปะการต่อสู้ชนิดนี้เป็นที่นิยมอย่างมากสำหรับการฝึกฝนในยุคมูโรมาจิ การสู้รบบนหลังม้าของซามูไรเป็นสิ่งที่หลีกเลี่ยงไม่ได้ หากไม่ได้ฝึกฝนอาจทำให้ซามูไรขาดทักษะในด้านนี้อาจส่งผลให้การรบไม่เป็นผลสำเร็จ เพราะฉะนั้นการฝึกอินูโอโมโนะเป็นสิ่งที่จำเป็น
สุนัขราว 150 ตัวจะถูกปล่อยออกมาสู่สนามทรงสี่เหลี่ยมความยาวประมาณ 72 เมตรต่อด้าน แบ่งออกเป็นสามทีม แต่ละทีมมีสมาชิก 12 นาย ทีมที่สามารถยิงลูกธนูโดนลงบนตัวสุนัขมากที่สุดภายในระยะเวลาที่กำหนดจะเป็นฝ่ายชนะ
การฝึกฝนอินูโอโมโนะครั้งสุดท้ายในปี 1902 ที่สวนอูเอโนะ โดยตั้งแต่นั้นมาก็ไม่ได้มีการฝึกฝนอีกเลยตามคำคัดค้านของสมาคมพิทักษ์สัตว์ญี่ปุ่น
ก็อตซิลลา
ก็อตซิลล่า (ゴジラ (Gojira); Godzilla) เป็นภาพยนตร์สัตว์ประหลาดของญี่ปุ่นที่ได้รับความนิยมเป็นอย่างมาก สร้างโดยโทโมยูกิ ทานากะ โปรดิวเซอร์ของบริษัทโตโฮภาพยนตร์ โดยมีตัวเอกของเรื่องคือ  ก็อตซิลล่า ออกฉายครั้งแรกในปี ค.ศ.1954 เพื่อเป็นการย้ำเตือนความน่ากลัวของอาวุธนิวเคลียร์​
ต้นกำเนิดของก็อตซิลล่าจะแตกต่างออกไปในแต่ละเวอร์ชัน ในแบบฉบับของอเมริกา ก็อตซิลล่า ปี 2014 ถึง ก็อตซิลล่า ปะทะ คอง ปี 2021 จะมีจุดกำเนิดมาจากสัตว์ยุคดึกดำบรรพ์ที่จำศีลอยู่ใต้โลกกลวง และตื่นขึ้นเพราะปริมาณรังศีจากนิวเคลียร์ ที่ ฮิโรชิมา และ นางาซากิ ปี 1945 ก็อตซิลล่าตัวนี้มีต้นแบบมาจากตัวร้ายในอุลตร้าแมน(คนส่วนใหญ่มักจะคิดว่าก็อตซิลล่าตัวนี้มีต้นกำเนิดเหมือนกับก็อตซิลลายุคเฮเซย์แต่จริงๆแล้วไม่ใช่ ข้อมูลนี้อ้างอิงมาจากหนังสือก็อตซิลล่าของโตโฮ) ใน ก็อตซิลล่า อสูรพันธุ์นิวเคลียร์ล้างโลก ที่ฉายในปี 1998 จะมีจุดกำเนิดมาจากกิ้งก่าอิกัวน่าที่โดนระเบิดนิวเคลียร์แล้วกลายพันธุ์เป็น ซิลล่า(ชื่อเล่นที่ทางแฟนคลับตั้งให้ เนื่องจาก แฟนๆก็อตซิลล่าไม่นับตัวนี้ว่าเป็นก็อตซิลล่าเนื่องจากการออกแบบ การลดทอนความแข็งแกร่ง ทำให้ ฮารุโอะ นากาจิมา นักแสดงชายผู้สวมชุดก็อตซิลลาในภาพยนตร์ก็อตซิลล่ายุคแรก พูดออกมาว่า "เจ้านี่ไม่ใช่ก็อตซิลล่า" แต่ภายหลังเริ่มมีการยอมรับมากขึ้น) ในแบบฉบับของญี่ปุ่นในซีรี่ย์อนิเมะเรื่อง ก็อตซิลล่า จุดเอกภาพ จะมีต้นกำเนิดมาจากฝุ่นแดง ใน ชิน ก็อตซิลล่า มีต้นกำเนิดมาจากปลาดึกดำบรรพ์ ที่รับสารกัมมันตรังสีปริมาณมาก จึงวิวัฒนาการเป็น 4 ร่าง ในยุคเฮเซย์จะมีจุดกำเนิดมาจากไดโนเสาร์ที่โดนนิวเคลียร์แล้วกลายเป็นก็อตซิลล่า (ซึ่งจุดกำเนิดของก็อตซิลล่าของญี่ปุ่นจะมีเพิ่มเติมในภาค ก็อตซิลล่าปะทะคิงกิโดร่า) ส่วนภาคต้นฉบับในปีค.ศ. 1954 ก็อตซิลล่าจะเป็นสัตว์โบราณที่กำลังจำศีลอยู่ใต้ทะเลและถูกปลุกขึ้นจากการทดลองระเบิดนิวเคลียร์
ลักษณะ
ก็อตซิลล่าเป็นสัตว์ประหลาดยักษ์ที่สูงประมาณ 50-120 เมตร ที่ใหญ่สุดอยู่ที่ 315 เมตร เป็นขนาดของก็อตซิลล่า เอิร์ท
ต้นแบบ
ต้นแบบของก็อตซิลล่ามาจาก
สิ่งสืบเนื่อง
จากลักษณะร่างกายใหญ่โต และความแข็งแกร่งของก็อตซิลล่านี้เอง ที่ได้ส่งผลให้มีการนำชื่อก็อตซิลล่า ไปเป็นฉายาให้กับ นักมวยไทยชาวเยอรมัน ที่มีชื่อว่า ยาห์ยา กูเลย์
และมีการตั้งเป็นชื่อสกุลของไดโนเสาร์กินเนื้อที่มีความยาว 5.5 เมตร ที่รัฐนิวเม็กซิโกว่า Gojirasaurus ซึ่งมาจากคำว่า "โกจิร่า" อันเป็นชื่อในสำเนียงภาษาญี่ปุ่นของก็อตซิลล่า โดยผู้ค้นพบคือ เคนเนธ คาร์เพนเธอร์ นักบรรพชีวินวิทยาก็เป็นแฟนชนิดเหนี่ยวแน่นของก็อตซิลลาด้วยนั่นเอง
ศัตรูของก็อตซิลล่า
1.แองกิรัส เป็นไดโนเสาร์พันธุ์แองคิโลซอรัสที่กลายพันธุ์เนื่องมาจากระเบิดนิวเคลียร์ เช่นเดียวกับ ก็อตซิลล่า(พบกับก็อตซิลล่าครั้งแรกใน Godzilla Raids Again(1955) และ ล่าสุดใน Godzilla final wars(2004)) และปรากฎตัวเป็น โครงกระดูกใน godzilla 2 king of the monster
2.คิง คอง เป็นกอริลล่ายักษ์ที่อาศัยอยู่เกาะกะโหลกที่มีขนาดใหญ่ยักษ์(เจอก็อตซิลลาครั้งแรกใน King Kong VS Godzilla(1962)และล่าสุดใน Godzilla vs. Kong 2021)
3.ม็อธร่า เป็นผีเสื้อกลางคืนที่มีขนาดใหญ่เปรียบเหมือนเทพเจ้าที่คอยดูแลสิ่งศักดิ์สิทธิ์(เจอก็อตซิลล่าครั้งแรกใน Godzilla VS Mothra(1964)และล่าสุดใน ก็อตซิลล่า 2: ราชันแห่งมอนสเตอร์)
4.คิง กิโดร่าห์ เป็นสัตว์ประหลาดต่างดาวที่มีลักษณะคล้ายกับมังกรสีทองที่มี 3 หัว มักถูกควบคุมโดยมนุษย์ต่างดาว X หรือ xilians แต่บางภาคมันไม่ได้ถูกควบคุมและมีนิสัยเป็นของตัวเอง(เจอก็อตซิลล่าครั้งแรกใน Ghidorah The Three Headed Monster(1964)และครั้งล่าสุดใน ก็อตซิลล่า 2: ราชันแห่งมอนสเตอร์)
5.เม็กกะก็อตซิลล่า ในช่วงแรกมันถูกสร้างขึ้นโดยมนุษย์ต่างดาวเพื่อใช้ยึดครองโลก โดยมีก็อตซิลล่าเป็นต้นแบบ แต่ในภาคหลังๆมันกลับถูกสร้างโดยมนุษย์แทน เม็กกะก็อตซิลล่ามีขีปนาวุธทั่วทั้งตัว ยิงได้หลายอย่างพร้อมกันได้(เจอก็อตซิลล่าครั้งแรกใน Godzilla VS Mechagodzilla(1974)และล่าสุดใน Godzilla vs. Kong 2021)(ยุคมิลเลนเนียมมันใช้ชื่อว่า คิริว)
6.ราดอน หรือ โรแดน เป็นเทอราโนดอนขนาดยักษ์ที่อาศัยอยู่ใต้ดิน แล้วมันก็ถูกปลุกขึ้นมา และไปทำลายเมือง แต่ก็มีบางภาคที่มันเป็นตัวดี(เจอก็อตซิลล่าครั้งแรกใน Ghidorah The Three Headed Monster(1964) และล่าสุดใน ก็อตซิลล่า 2: ราชันแห่งมอนสเตอร์)
8.เดสทรอยย่าห์ เป็นสัตว์ประหลาดที่เกิดมาจาก Oxygen Destroyer อาวุธที่ใช้ฆ่าก็อตซิลล่าในปี 1954 มีขนาดตัวที่ใหญ่โตและอาจแข็งแกร่งกว่าก็อตซิลล่า(เจอก็อตซิลล่าครั้งแรกใน Godzilla VS Destroyah(1995))
9.คิง ซีซ่าร์ เป็นสัตว์ในตำนานของ โอกีนาว่า มีลักษณะคล้ายสิงโตและสุนัขรวมกัน มักจะถูกปลุกให้ตื่นเมื่อมีภัยคุกคาม ในช่วงแรกมันเป็นพันธมิตรกับก็อตซิลล่า ก่อนจะเปลี่ยนมาเป็นศัตรูในภาค Godzilla Final Wars(2004)(เจอก็อตซิลลาครั้งแรกใน Godzilla VS Mechagodzilla(1974))
10.ซิลล่า หรือ ก็อตซิลล่า 1998 เป็นสัตว์ประหลาดที่เกิดมาจากอิกัวน่าที่กลายพันธุ์อันเนื่องมาจากระเบิดนิวเคลียร์ เช่นเดียวกับก็อตซิลล่า มีลักษณะคล้ายกับก็อตซิลล่า แต่ที่ต่างคือมันมีหัวโตยาว และเดินเหมือนไดโนเสาร์จำพวกเทอโรพอด ตัวนี้แหละที่โผล่ในเรื่อง ก็อตซิลล่า อสูรพันธุ์นิวเคลียร์ล้างโลก(1998)      (เจอก็อตซิลล่าครั้งแรกใน Godzilla Final Wars(2004))ซึ่งมันก็ชื่อเหมือน ก็อตจิตัวอื่น
คือ ไตรสตาร์โกจิ (tri-star goji )
11.แบทธร่า เป็นร่างด้านมืดของม็อธร่า และมีนิสัยต่างจากม็อธร่าแบบสิ้นเชิง มันต้องการที่จะทำลายสิ่งศักดิ์สิทธิ์ทั้งหมด(เจอก็อตซิลล่าครั้งแรกใน Godzilla VS Mothra: Battle For Earth(1992))
12.ไกแกน เป็นสัตว์ประหลาดไซบอร์กที่ถูกมนุษย์ต่างดาวควบคุมเพื่อมายึดครองโลกเช่นเดียวกับ คิงกิโดร่าห์ มีลักษณะที่คล้ายกับไดโนเสาร์ แต่มีความเป็นหุ่นยนต์เพิ่มเข้ามาด้วย เช่น ใบเลื่อยที่ท้อง ตะขอที่แขน(ใน Godzilla Final Wars(2004) แขนของมันสามารถยิงสายได้ และยิงเลื่อยจากอกได้ และ ตอนที่สู้กับมอธร่า แขนของมันถูกเปลี่ยนจากตะขอเป็นใบเลื่อย และโดนเลื่อยตัวเองฟันหัวตาย)ดวงตาที่สามารถยิงเลเซอร์ได้ลักษณะคล้ายไซคลอปส์ จากเอ็กซ์เมน(เจอก็อตซิลล่าครั้งแรกใน Godzilla VS Gigan(1972))
13.เฮโดร่าห์ เป็นสัตว์ประหลาดที่เกิดมาจากมลพิษบนโลก หลอมรวมกัน สามารถปล่อยสารกรดได้(เจอก็อตซิลลาครั้งแรกใน Godzilla VS Hedorah(1971))
14.สเปสก็อตซิลล่า เป็นร่างโคลนของก็อตซิลลาที่เกิดจากเซลล์ของก็อตซิลล่าไปกลายพันธ์ในอวกาศ มีลักษณะเหมือนก็อตซิลล่าทุกประการ แต่มีแท่งคริสตัลต่างดาวอยู่บนหลัง หางและหัวไหล่(เจอก็อตซิลลาครั้งแรกใน Godzilla VS Spacegodzilla(1994))
15.เอบิร่า เป็นกุ้งมังกรผสมปูที่มีขนาดใหญ่ยักษ์ เป็นสัตว์ประหลาดประจำเกาะ และ คอยขับไล่มนุษย์ที่เข้าไปอยู่แถวนั้น(เจอก็อตซิลลาครั้งแรกใน ebirah horror of the deep(1966))
16.คามาคุรัส เป็นตั๊กแตนตำข้าวที่มีขนาดใหญ่ยักษ์ (เจอก็อตซิลล่าครั้งแรกใน Son Of Godzilla(1967)และครั้งล่าสุดใน Godzilla monster planet)
17.คุมองกะ เป็นแมงมุมที่มีขนาดใหญ่ยักษ์ มีลายสีน้ำตาลตัดทอง (เจอก็อตซิลล่าครั้งแรกใน Son Of Godzilla(1967))
18.มอนสเตอร์ X เป็นสัตว์ประหลาดที่ถูกมนุษย์ต่างดาว X ควบคุม มาจากอวกาศเพื่อยึดครองโลกและกำจัดก็อตซิลล่า และสามารถกลายร่างเป็น ไคเซอร์ กิโดร่าห์ได้(เจอก็อตซิลล่าครั้งแรกใน Godzilla Final Wars(2004))
19.ไททันโนซอรัส เป็นสัตว์ประหลาดยักษ์ สูงถึง 60 เมตร มีลักษณะคล้ายไดโนเสาร์ผสมกับปลา มีครีบคล้ายพัดที่ปลายหาง ถูกมนุษย์ต่างดาวควบคุมเพื่อใช้เป็นอาวุธในการกำจัดก็อตซิลล่าร่วมกับเม็กกะก็อตซิลล่า(เจอก็อตซิลล่าครั้งแรกใน Terror Of Mechagodzilla(1975) )
20.ออร์ก้า เป็นสัตว์ประหลาดที่มีหลายรูปร่าง สามารถเปลี่ยนร่างได้ และอาจเป็นชื่อต้นแบบเครื่องมือสื่อสานกับไททันใน ก็อตซิลล่า 2: ราชันแห่งมอนสเตอร์      (เจอก็อตซิลลาครั้งแรกใน Godzilla 2000(1999))
21.บาราก้อน เป็นสัตว์เลื้อยคลานคล้ายสัตว์เลี้ยงลูกด้วยนมขนาดใหญ่ที่เคยสู้กับแฟลงเก้น สไตล์มาก่อน(เจอก็อตซิลล่าครั้งแรกใน Destroy all Monster(1968))
22.มูโต เป็นสัตว์ประหลาดที่มีหน้าตาคล้ายค้างคาว มันมาบุกและทำลายเมืองซานฟรานซิสโก เพื่อวางไข่ขยายพันธุ์ มนุษย์ และก็อตซิลล่า ก็มาทำลายไข่แล้วฆ่ามัน(เจอก็อตซิลลาครั้งแรกใน Godzilla(2014))
23.เมก้ากีรัส เป็นสัตว์ประหลาดคล้ายกีก้ามอธ(เจอก็อตซิลล่าครั้งแรกใน Godzilla VS Megaguirus(2000))
24.เมกกาล่อน เป็นสัตว์ประหลาดที่อาศัยอยู่ใต้ดินถูกสร้างขึ้นโดยมนุษย์ใต้พิภพ มีลักษณะคล้ายมนุษผสมด้วง มีมือเป็นสว่านเจาะ (ปรากฏตัวครั้งแรกในภาพยนตร์เรื่อง อังกฤษ:Godzilla vs. Megalon ก็อตซิลล่า ปะทะ สัตว์ประหลาดใต้พิภพ ค.ศ.1973)
ส่วนสูงของก็อตซิลล่าและน้ำหนักของแต่ละยุค
ก็อตซิลล่ายุคมิลเลนเนี่ยม ปี1999 2000 2002 2003 สูง 55เมตร หนัก 25,000ตัน
ก็อตซิลล่ายุคมิลเลนเนี่ยม ปี 2001 สูง 60เมตร หนัก 30,000ตัน
ก็อตซิลล่ายุคมิลเลนเนี่ยม(ไฟนอลวอร์) ปี2004 สูง 100เมตร หนัก 55,000ตัน
ก็อตซิลล่า ลีเจนดารี่ 2014 สูง 108เมตร หนัก 90,000ตัน / 2019 สูง 119.5เมตร หนัก 99,634ตัน / 2021 สูง 121.92 เมตร หนัก -
ชินก็อตซิลล่า (ปี 2016) สูง 118.5เมตร หนัก 92,000ตัน
ก็อตซิลล่า2017(อนิเมะ) สูง 50เมตรและหนัก10,000ตัน สูง 300เมตรและหนัก 100,000ตัน(ตอนอายุ20,000ปี)
ก็อตซิลล่า ซิงกูลาร์ พอยต์(อนิเมะ) สูง 45-100 เมตร
รายชื่อตอน
ในวันที่ 3 พฤศจิกายน 2014 ก็อตซิลลาได้รับประกาศนียบัตรจากนายกเทศมนตรีเขตเซะตะงะยะ ในฐานะที่มีส่วนสำคัญอย่างยิ่งต่อการพัฒนาเทคนิคพิเศษทางภาพยนตร์ของญี่ปุ่น ในวาระครบรอบ 60 ปีที่ภาพยนตร์ก็อตซิลลาภาคแรกได้เข้าฉาย
ชลิตรัตน์ จันทรุเบกษา
นายชลิตรัตน์ จันทรุเบกษา หรือ เสี่ยหม่อง กรรมการผู้จัดการ บริษัท ไทยฟลายอิ้ง เซอร์วิส จำกัด กรรมการอำนวยการฝ่ายประชาสัมพันธ์ สมาคมกีฬาเทนนิส อดีตรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร โฆษกพรรคชาติพัฒนา และอดีตผู้อำนวยการเลือกตั้งพรรคชาติพัฒนาเพื่อแผ่นดิน
ประวัติ
ชลิตรัตน์ จันทรุเบกษา เกิดเมื่อวันที่ 19 เมษายน พ.ศ. 2507 ที่เขตบางเขน กรุงเทพมหานคร เป็นบุตรของพลอากาศเอกชนินทร์ จันทรุเบกษา (เป็นหลานของพลอากาศเอก บุญชู จันทรุเบกษา) กับนางปาลีรัฐ จันทรุเบกษา สำเร็จการศึกษาชั้นประถมศึกษา และมัธยมศึกษาจากโรงเรียนวชิราวุธวิทยาลัย จบการอาชีวศึกษา และด้านด้านคอมพิวเตอร์ จากประเทศออสเตรเลีย สำเร็จการศึกษาระดับปริญญาตรี ด้านรัฐศาสตร์ จากมหาวิทยาลัยรามคำแหง และผ่านการอบรมหลักสูตรการบิน จากกองทัพอากาศ และจากสถาบันการบินพลเรือน
การทำงาน
ชลิตรัตน์ จันทรุเบกษา เคยสมัครรับเลือกตั้ง ส.ส.กรุงเทพมหานคร ในสังกัดพรรคชาติพัฒนา ในการเลือกตั้ง พ.ศ. 2544 แต่ไม่ได้รับเลือกตั้ง ต่อมาในการเลือกตั้ง พ.ศ. 2554 ได้รับมอบหมายจากพรรคชาติพัฒนาเพื่อแผ่นดิน ให้เป็นผู้อำนวยการเลือกตั้งของพรรค (รับผิดชอบเขตกรุงเทพมหานครและภาคกลาง) และได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคชาติพัฒนา ลำดับที่ 5 แต่ศาลรัฐธรรมนูญวินิจฉัยภายหลังว่าการเลือกตั้งนี้ไม่ชอบด้วยรัฐธรรมนูญไปด้วย ต่อมาได้ตัดสินใจลาออกจากสมาชิกพรรคชาติพัฒนาและย้ายมาสังกัดพรรคเพื่อไทย
แอลพิสคอตทิเอ
แอลพิสคอตทิเอ หรือ อัลเปสกอตตีไอ (อังกฤษ, Alpes Cottiae) เป็นจังหวัดขนาดเล็กของจักรวรรดิโรมัน แอลพิสคอตทิเอเป็นหนึ่งในสามจังหวัดทางตะวันตกของเทือกเขาแอลพิสระหว่างฝรั่งเศส และอิตาลีปัจจุบัน ชื่อจังหวัดยังคงใช้มาจนกระทั่งถึงทุกวันนี้ในการเรียกเทือกเขาคอตเชียนแอลป์ ในสมัยโบราณบทบาทสำคัญของแอลพิสคอตทิเอคือการเป็นเมืองหน้าด่านในการรักษาทางผ่านช่องแคบที่เป็นเส้นทางคมนาคมของเทือกเขาแอลพิส แอลพิสคอตทิเอมีพรมแดนติดกับแกลเลียนาร์โบเนนซิสทางตะวันตก แอลพิสแมริทิเมทางตอนใต้ อิตาเลียทางตะวันออก และแอลพิสพีนิเนทางตอนเหนือ เมืองหลวงชื่อเซกูซีโอหรือซูซาในแคว้นพีดมอนต์ในปัจจุบัน
จังหวัดนี้มีที่มาจากราชอาณาจักรที่ปกครองโดยพระเจ้าดอนนุส ประมุขของชาวลีกูเรียราวกลางศตวรรษที่ 1 ก่อนคริสต์ศักราช และตั้งตามชื่อกอตตีอุส (Cottius) พระราชโอรสและผู้สืบครองคนต่อมา แอลพิสคอตทิเอถูกผนวกเข้าเป็นส่วนหนึ่งของโรมันโดยจักรพรรดิเอากุสตุส เดิมกอตตีอุสและพระราชโอรสชื่อเดียวกันยังคงมีอำนาจปกครองแอลพิสคอตทิเอในฐานะรัฐบริวาร แต่ในรัชสมัยจักรพรรดิเนโรพระองค์ก็ทรงแต่งตั้งผู้แทนให้มาปกครอง แอลพิสคอตทิเอจึงกลายเป็นจังหวัดโรมันอย่างเป็นทางการ
ถนนประเสริฐมนูกิจ
ถนนประเสริฐมนูกิจ หรือ ทางหลวงแผ่นดินหมายเลข 351 สายมหาวิทยาลัยเกษตรศาสตร์–คันนายาว หรือที่นิยมเรียกกันว่า ถนนเกษตร-นวมินทร์ เป็นเส้นทางจราจรระหว่างท้องที่เขตจตุจักร เขตลาดพร้าว เขตบึงกุ่ม และเขตคันนายาว กรุงเทพมหานคร มีระยะทาง 11.656 กิโลเมตร เริ่มจากบริเวณถนนงามวงศ์วานตัดกับถนนพหลโยธินที่สี่แยกเกษตร เขตจตุจักร เป็นถนนขนาด 8 ช่องทางจราจร มุ่งไปทางทิศตะวันออกในพื้นที่แขวงเสนานิคม ข้ามคลองบางบัวเข้าสู่พื้นที่เขตลาดพร้าวในแขวงจรเข้บัว ตัดกับถนนลาดปลาเค้า จากนั้นมุ่งไปทางทิศตะวันออกเฉียงใต้ เข้าสู่แขวงลาดพร้าว ตัดกับถนนสุคนธสวัสดิ์และถนนประดิษฐ์มนูธรรม เข้าสู่พื้นที่แขวงนวมินทร์ เขตบึงกุ่ม ข้ามคลองลำเจียก ตัดกับถนนรัชดา-รามอินทรา ซ้อนกับแนวปากทางถนนนวลจันทร์และข้ามคลองบางขวดก่อนตัดกับถนนนวมินทร์ จากนั้นลดเหลือ 6 ช่องจราจร เข้าพื้นที่แขวงคลองกุ่ม ตรงไปทางทิศเดิม วกขึ้นทางทิศตะวันออกเฉียงเหนือ ข้ามคลองบวบขม ข้ามคลองลำปลาดุกเข้าสู่พื้นที่แขวงรามอินทรา เขตคันนายาว และข้ามคลองครุก่อนไปสิ้นสุดที่ทางหลวงแผ่นดินหมายเลข 3902 (ถนนคู่ขนานกาญจนาภิเษกด้านใน) ซึ่งในอนาคตอาจมีการก่อสร้างเป็นทางแยกต่างระดับด้วย
ประวัติ
ชื่อถนนประเสริฐมนูกิจตั้งตามราชทินนามของหลวงประเสริฐมนูกิจ (ประเสริฐ ศิริสัมพันธ์; พ.ศ. 2439–2512) นักกฎหมายและศาสตราจารย์พิเศษคณะนิติศาสตร์ เคยดำรงตำแหน่งคณบดีคณะนิติศาสตร์ มหาวิทยาลัยธรรมศาสตร์ในปี พ.ศ. 2500 ราชทินนามหลวงประเสริฐมนูกิจเป็นราชทินนามคู่กับหลวงประดิษฐ์มนูธรรม (ปรีดี พนมยงค์; พ.ศ. 2443–2526)
เมื่อปี พ.ศ. 2546 กรุงเทพมหานคร (ดำริของนายสมัคร สุนทรเวช ผู้ว่าราชการกรุงเทพมหานคร) ได้ให้ทางเขตวังทองหลางและเขตห้วยขวางเปลี่ยนชื่อถนนประดิษฐ์มนูธรรม (เลียบทางด่วนรามอินทรา–อาจณรงค์) เฉพาะช่วงถนนพระราม 9 ถึงถนนลาดพร้าวเป็นชื่อ "ถนนประเสริฐมนูกิจ" โดยให้เหตุผลว่าถนนสายดังกล่าวมีความยาวมาก ทำให้การระบุที่อยู่และชื่อผู้รับทางไปรษณีย์ทำได้ไม่สะดวก อย่างไรก็ตาม การเปลี่ยนชื่อถนนประดิษฐ์มนูธรรมช่วงดังกล่าวได้ก่อให้เกิดเสียงคัดค้านขึ้นทั่วไป ทางคณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานครจึงได้พิจารณาในเดือนธันวาคม พ.ศ. 2547 และให้เปลี่ยนชื่อถนนประเสริฐมนูกิจกลับมาเป็นถนนประดิษฐ์มนูธรรมตามเดิม
จากนั้น เมื่อต้นปี พ.ศ. 2549 คณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานครได้พิจารณาร่วมกับกรมทางหลวงและหน่วยงานที่เกี่ยวข้อง เห็นชอบให้ตั้งชื่อทางหลวงแผ่นดินหมายเลข 351 ที่นิยมเรียกกันอย่างไม่เป็นทางการว่า "ถนนเกษตรตัดใหม่" หรือ "ถนนเกษตร-นวมินทร์" เป็น ถนนประเสริฐมนูกิจ แทน
ภาวะเสมอกันทางเพศ
ภาวะเสมอกันทางเพศ (Gender parity) เป็นมาตรวัดทางสถิติที่ใช้อธิบายอัตราส่วนระหว่างชายและหญิงภายในประชากรหนึ่ง และอาจหมายถึงการแสดงสัดส่วนระหว่างชายและหญิงภายในกลุ่มหนึ่ง เรียกว่าอัตราส่วนเพศ (Human sex ratio) หรืออัตราส่วนระหว่างตัวบ่งชี้เชิงปริมาณใด ๆ ของผู้ชายต่อตัวบ่งชี้เดียวกันของผู้หญิง
ไนรา
สกุลเงินไนรา (สัญลักษญณ์: ₦; รหัส: NGN) ไนราเป็นสกุลเงินของประเทศไนจีเรีย 1 ไนรา มีค่าเท่ากับ 100 โคโบ
ภาวะเสมอกันทางเพศ
คำว่าภาวะเสมอกันทางเพศกับความเท่าเทียมทางเพศบางครั้งใช้สลับกัน แต่ภาวะเสมอกันทางเพศเป็นเพียงมาตรวัดเชิงพรรณนาและไม่ใช่การตัดสินเชิงค่านิยม (value judgement) หรือการเรียกร้องความเปลี่ยนแปลงในระดับนโยบายแบบความเท่าเทียมทางเพศ อย่างไรก็ตาม ภาวะเสมอกันทางเพศเป็นมาตรวัดสำคัญซึ่งนำมาใช้ประเมินสถานะความเท่าเทียมทางเพศภายในกลุ่มหรือองค์กรหนึ่ง
ภาวะเสมอกันทางเพศเป็นที่เข้าใจโดยทั่วไปในสาขาสังคมวิทยาว่าหมายถึงการแบ่งผู้คนเป็นสองกลุ่มบนฐานของอัตลักษณ์และความแตกต่างทางเพศ แม้คำว่า gender จะเป็นส่วนหนึ่งของคำนี้ แต่ความหมายที่ใช้นั้นใกล้เคียงกับคำว่าเพศกำหนด (Assigned sex) มากกว่าอัตลักษณ์แห่งเพศ (Gender identity)
คนรวมวิญญาณ
คนรวมวิญญาณ เป็นนวนิยายแปลแนวสยองขวัญ ผู้แต่งคือ เยี่ย เชี่ย ซวง แปลโดย ผิงสุ่ย ภาพประกอบโดย DIM-SUM STUDIO พิมพ์เล่มแรกครั้งที่ 1 เมื่อวันที่ 1 มีนาคม 2551 โดย Punica
ในปัจจุบัน นวนิยายซีรีส์คนรวมวิญญาณ ได้ตีพิมพ์ถึง 7 เล่มจบ
เนื้อเรื่อง
ทุกที่ที่เขาเดินผ่าน จะมีเงาความสยองขวัญและความตายตามติดไปด้วยเสมอ และเพื่อนหนุ่มร่วมห้องที่ไม่รู้ว่าโชคชะตาลิขิตให้มาเจอกับเขา หรือ เป็นเพียงเรื่องบังเอิญที่ทำให้ต้วนหลินมาเจอกับ มู่จื่อ เด็กหนุ่มที่มีความลับซ่อนเร้นอยู่ภายใน พวกเขาทั้งสองประสบกับชะตากรรมเดียวกันอย่างเลี่ยงไม่ได้ ทำให้ทั้งคู่ต้องร่วมเผชิญหน้ากับชะตากรรมกันสองคน
ยิ่งนานเข้า ปริศนาที่ต้วนหลินไม่อยากจะได้รับ ก็ยิ่งมากขึ้นเรื่อยๆ จนเขาได้รู้ความจริงอันขาดไม่ถึง...
อ้างอิง
หนังสือ คนรวมวิญญาณ
เดอะโชว์
เดอะโชว์ (The Show) เป็นซิงเกิลแรกของเล็งกา โดยมี Stuart Brawley เป็นโปรดิวเซอร์ ออกจำหน่ายเมื่อวันที่ 6 กันยายน ค.ศ. 2008 และเพลงนี้อยู่ในอัลบั้มแรกของเธอ เล็งกา วางจำหน่ายในเดือนตุลาคม 2008 เพลงนี้แต่งโดยเล็งกา และ Jason Reeves
ซิดนีย์ พอยเทียร์
เซอร์ ซิดนีย์ พอยเทียร์, KBE (20 กุมภาพันธ์ พ.ศ. 2470 – 6 มกราคม พ.ศ. 2565) (Sidney Poitier) อดีตนักแสดงชาวอเมริกัน-บาฮามาส และเจ้าของรางวัลออสการ์ รางวัลบาฟต้า รางวัลลูกโลกทองคำ และรางวัลแกรมมี  ได้ชื่อว่าเป็นนักแสดงแอฟริกันอเมริกันคนแรกที่ได้รับการเสนอชื่อเข้าชิงรางวัลออสการ์ในสาขานักแสดงนำ ในปี ค.ศ. 1958 จากเรื่อง The Defiant Ones และได้รับการเสนอชื่ออีกครั้งในปี ค.ศ. 1963 จากเรื่อง Lilies of the Field และได้รับรางวัล
ซิดนีย์ พอยเทียร์ ยังคงมีผลงานแสดงจนถึงปัจจุบัน ระยะหลังหันไปเป็นผู้กำกับภาพยนตร์ และนักเขียน และได้รับการแต่งตั้งเป็นทูตบาฮามาส ประจำประเทศญี่ปุ่น และประจำองค์การยูเนสโก ได้รับพระราชทานเครื่องราชอิสริยาภรณ์ Knight Commander (KBE) จากสมเด็จพระราชินีนาถเอลิซาเบธที่ 2 แห่งสหราชอาณาจักร
แหล่งข้อมูลอื่น
1927 2022
เยิร์น อุตซอน
เยิร์น โอแปร์ อุตซอน (Jørn Oberg Utzon; 9 เมษายน ค.ศ. 1918 – 29 พฤศจิกายน ค.ศ. 2008) เป็นสถาปนิกชาวเดนมาร์ก เป็นที่รู้จักในฐานะผู้ออกแบบโรงอุปรากรซิดนีย์ และเมื่อโรงอุปรากรซิดนีย์ได้รับการประกาศเป็นมรดกโลกเมื่อวันที่ 28 มิถุนายน ค.ศ. 2007 ทำให้เขาเป็นเพียงบุคคลคนที่ 2 ที่มีผลงานเป็นมรดกโลกขณะที่ยังมีชีวิตอยู่
อ้างอิง
1918 2008
อะระกะวะ
อะระกะวะ (荒川 (Arakawa)) อาจหมายถึง
อันโตนิโอ ปินโต
คุณพ่ออันโตนิโอ ปินโต (Antonio Pinto อังโตนียู ปิงตู) หรือ อ็องตวน ปินโต (Antoine Pinto; ค.ศ. 1664 – 24 สิงหาคม ค.ศ. 1696) ส่วนบันทึกโกษาปานเรียก อันตน เป็นบาทหลวงชาวสยามเชื้อสายเบงกอล และเป็นบาทหลวงโรมันคาทอลิกชาวสยามคนแรก
ประวัติ
เมื่ออายุได้ 22 ปี สามเณรอันโตนิโอหรือสามเณรอันตนได้เดินทางไปประเทศฝรั่งเศสพร้อมกับคณะราชทูตออกพระวิสุทธสุนทรเมื่อปี ค.ศ. 1685 เพื่อศึกษาต่อที่กรุงโรม และสามเณรอันตนก็ได้แสดงความเฉลียวฉลาดด้วยการแสดงปุจฉาวิสัชนาประเด็นเทวศาสตร์ต่อหน้านักบวชและประชาชนในปารีส โดยมีออกพระวิสุทธสุนทรร่วมฟังด้วย หลังศึกษาที่มหาวิทยาลัยโปรปากันดาฟีเด กรุงโรม รับศีลบวชขั้นบาทหลวงในปี ค.ศ. 1686 จึงได้เดินทางกลับกรุงศรีอยุธยาในปี ค.ศ. 1695 เพื่อช่วยงานพระคุณเจ้าหลุยส์ ลาโน
คุณพ่ออันโตนิโอ ปินโต มรณภาพเมื่อวันที่ 24 สิงหาคม ค.ศ. 1696 ณ กรุงศรีอยุธยา
เจ้าหญิงเซลดา
แม้ว่าเธอจะเป็นตัวละครในชุดวิดีโอเกมนี้ แต่บทบาทของเซลดามักจะเป็นสาวน้อยเดือดร้อนหรือผู้ช่วยลิงก์ ในหลาย ๆ เกม เซลดาถูกจับโดยกาน่อนศัตรูตัวของเกม ทำให้ลิงก์ต้องมาช่วยชีวิตเธอ ในหลายเกมเธอเป็นหนึ่งในนักปราชญ์หรือแชมป์เปี้ยนที่มีความกล้าหาญและเป็นตัวละครสำคัญในการเอาชนะกาน่อน ในเกมอื่น ๆ เช่น ออคารินาออฟไทม์ และเดอะวินด์เวกเกอร์ เธอมีบุคลิกอื่น ๆ และเข้ามามีบทบาทในเรื่องมากขึ้น ในสกายวอร์ดซอร์ด เธอได้เป็นร่างจุติของเทพธิดาไฮเลีย ทำให้ร่างของเธอมีพลังเวทมนตร์มากมาย
กีฬาวอลเลย์บอลในโอลิมปิกฤดูร้อน 2024
การแข่งขันกีฬาวอลเลย์บอลในโอลิมปิกฤดูร้อน 2024 ที่ปารีส ประเทศฝรั่งเศส จะจัดขึ้นระหว่างวันที่ 26 กรกฎาคมถึง 11 สิงหาคม ค.ศ. 2024 ทีมวอลเลย์บอล 24 ทีมและทีมวอลเลย์บอลชายหาด 48 ทีมจะเข้าร่วมการแข่งขัน การแข่งขันวอลเลย์บอลในร่มจะจัดขึ้นที่ ปารีสเอ็กซ์โปปอร์ตเดอแวร์ซาย และการแข่งขันวอลเลย์บอลชายหาดที่ ช็องเดอมาร์ส
การคัดเลือก
จะมีทีมวอลเลย์บอล 24 ทีม รอบคัดเลือกของวอลเลย์บอลมีสามส่วน อย่างแรก ประเทศเจ้าภาพได้โควต้าทั้งทีมชายและหญิง ประการที่สอง ทีมชาย 6 ทีมและทีมหญิง 6 ทีมจะผ่านเข้ารอบผ่านการแข่งขันคัดเลือกโอลิมปิก 6 รายการ โดยมีผู้ชนะและรองชนะเลิศจากแต่ละการแข่งขัน สุดท้าย ทีมชาย 5 ทีมสุดท้ายและทีมหญิง 5 ทีมจะผ่านเข้ารอบโดยอิงจากการจัดอันดับโลกของ FIVB หลังจากจบรอบคัดเลือกเนชั่นลีกของปี ค.ศ. 2024 อย่างไรก็ตาม เพื่อให้แน่ใจว่าทุกทวีปเข้าร่วมการแข่งขันกีฬาโอลิมปิก ทวีปใดที่ไม่ผ่านการคัดเลือกจะได้รับการพิจารณาเป็นอันดับแรก
ทีมวอลเลย์บอลชายหาด 48 ทีม จากทีมชาย 24 ทีมและทีมหญิง 24 ทีมสามารถแข่งขันในกีฬาโอลิมปิกได้ มีเพียงสองทีมต่อเพศจากประเทศเดียวกันเท่านั้นที่มีสิทธิ์เข้าแข่งขัน ในบรรดา 48 ทีม หนึ่งทีมต่อเพศอยู่ในทีมของประเทศเจ้าบ้าน ลำดับต่อไป ผู้ชนะสองทีมจากการแข่งขันชิงแชมป์โลกปี ค.ศ.2023 จะได้รับโควต้า โควต้าการแข่งขันกีฬาโอลิมปิกส่วนใหญ่จะจัดสรรให้กับทีมชั้นนำสิบเจ็ดทีมต่อเพศจากการจัดอันดับโอลิมปิกของ FIVB ณ วันที่ 9 มิถุนายน พ.ศ. 2567 โดย 5 อันดับสุดท้ายต่อเพศจะมาจากการแข่งขันระดับทวีป 5 รายการ
ซีโร่
ซีโร่ มาจากภาษาอังกฤษของคำว่า Zero หมายถึงเลข 0
รายชื่อผลงานของคิมเบอร์ลี แอน เทียมศิริ
บทความนี้เนื้อหาเกี่ยวกับผลงานของคิมเบอร์ลี แอน เทียมศิริ สำหรับบทความหลักดูที่ คิมเบอร์ลี แอน เทียมศิริ
สาวบอนด์
สาวบอนด์ (Bond girl) เป็นตัวละครผู้หญิงที่เป็นคนรักหรือเป็นเพื่อนหญิงของ เจมส์ บอนด์ ในนวนิยาย, ภาพยนตร์หรือวิดีโอเกม สาวบอนด์มักจะชื่อที่เป็นคำผวนหรือมุกตลก เช่น พุซซี กาลอร์, แพลนตี โอทูล, ซีเนีย ออนาทอปป์ หรือ โฮลลี กูดเฮด และยังหมายถึงนักแสดงที่รับบทดังกล่าว เช่น เออร์ซูลา แอนเดรส, ออเนอร์ แบลกแมน หรือ โซฟี มาร์โซ
ไม่มีการกำหนดกฎเกณฑ์ว่าสาวบอนด์จะเป็นคนแบบไหนหรือบทบาทของเธอคืออะไร เธออาจเป็นพันธมิตรหรือศัตรูของบอนด์, มีส่วนสำคัญต่อภารกิจหรือแค่ปรากฏตัวให้เห็นความสวยงามของเธอเฉย ๆ มีตัวละครหญิงบางคนเช่น เอ็ม ที่แสดงโดย จูดี เดนช์ และ คามิลล์ มอนเตส สายลับโบลีเวีย ซึ่งร่วมมือกับบอนด์ใน 007 พยัคฆ์ร้ายทวงแค้นระห่ำโลก เป็นสาวบอนด์ที่ไม่มีความสัมพันธ์โรแมนติกกับบอนด์ ทำให้สาวบอนด์ไม่จำเป็นว่าต้องมีความสัมพันธ์โรแมนติกกับบอนด์เสมอไป
อย่างไรก็ตาม มีการถกเถียงกันว่า บทบาทของเอ็มใน พลิกรหัสพิฆาตพยัคฆ์ร้าย 007 เป็นส่วนสำคัญต่อเนื้อเรื่องของภาพยนตร์ ทำให้เธอมีคุณสมบัติเป็นสาวบอนด์หรือผู้หญิงบอนด์
ภาพยนตร์อีออนโปรดักชันส์
สาวบอนด์สามารถแบ่งออกเป็นประเภทต่าง ๆ ได้ดังนี้ คนที่มีความสัมพันธ์โรแมนติกกับบอนด์, คนที่ช่วยเหลือบอนด์, หญิงร้าย (ผู้ที่พยายามจะสังหารบอนด์) และ ลูกแกะบูชายัญ (ผู้หญิงที่มีส่วนเกี่ยวข้องกับบอนด์ซึ่งสุดท้ายก็เสียชีวิต) เนื่องจากเป็นที่ถกเถียงกันอยู่ว่าสาวบอนด์คนไหนอยู่ในประเภทไหน (เช่น ถ้าบอนด์จูบผู้หญิง ทำให้เธอเป็นคนรักของบอนด์หรือไม่ หรือ พุสซี กาลอร์ เป็น "หญิงร้าย" หรือไม่ เพราะเธอร่วมมือกับโกลด์ฟิงเกอร์) เกณฑ์ต่อไปนี้จะใช้สำหรับการพิจารณา: ผู้หญิงที่บอนด์มีเพศสัมพันธ์ด้วย, ผู้หญิงที่ช่วยเหลือบอนด์เป็นหลัก, ผู้หญิงที่พยายามจะฆ่าบอนด์และผู้หญิงที่บอนด์มีส่วนเกี่ยวข้องแต่สุดท้ายก็เสียชีวิตจากตัวร้ายหลักหรือลูกสมุนของเขา
ตำบลพะงาด
ตำบลพะงาด เป็นตำบลหนึ่งในอำเภอขามสะแกแสง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลพะงาด ตั้งอยู่ห่างจากที่ว่าการอำเภอประมาณ 7 กิโลเมตร
การปกครอง
ตำบลพะงาด แบ่งการปกครองออกเป็น 10 หมู่บ้าน คือ
สโมสรวอลเลย์บอลเอเชีย จีเอส สมุทรสาคร
สโมสรวอลเลย์บอลเอเชีย จีเอส สมุทรสาคร เป็นสโมสรวอลเลย์บอลอาชีพในประเทศไทย ก่อตั้งขึ้นในปี พ.ศ. 2559 ปัจจุบันแข่งขันอยู่ในวอลเลย์บอลไทยแลนด์ลีก
ชินจุกุ
ชินจุกุ เป็นชื่อสถานที่ในประเทศญี่ปุ่น อาจหมายถึง
ไอโนะทาเนะ
ไอโนะทาเนะ (愛の種 (Ai no Tane)) เป็นเพลงซิงเกิลตัวอย่างของ "มอร์นิงมูซูเมะ" โดยได้รับการเปิดตัวภายใต้สังกัด "URANEBA RECORD" เมื่อวันที่ 3 พฤศจิกายน พ.ศ. 2540
เวอร์ชันต้นฉบับ
รุ่นที่ 1
เวอร์ชันมอร์นิงมูซูเมะ'17
รุ่นที่ 9 รุ่นที่ 10 รุ่นที่ 11 รุ่นที่ 12 รุ่นที่ 13 รุ่นที่ 14
เวอร์ชันมอร์นิงมูซูเมะ ทเวนทิเอ็ธ
รุ่นที่ 1 รุ่นที่ 9 รุ่นที่ 10 รุ่นที่ 11 รุ่นที่ 12 รุ่นที่ 13 รุ่นที่ 14 * เฉพาะปี พ.ศ. 2560 เท่านั้น
ช่วงก่อนการผลิต
พ.ศ. 2540 วงดนตรีร็อกของญี่ปุ่นที่ชื่อชารัม คิว ได้จัดโครงการประกวดพรสววรค์ทางด้านการร้องเพลงสำหรับผู้หญิงขึ้นมา โดยใช้ชื่อโครงการว่า Sharam Q Josei Rock Vocalist Audition (シャ乱Q女性ロックボーカリストオーディション) และได้ออกอากาศการประกวดดังกล่าวนี้ผ่านทางรายการโทรทัศน์ญี่ปุ่นที่ชื่อ ASAYAN
หลังจากสิ้นสุดการประกวดในครั้งนั้น สึงกุ นักร้องนำและโปรดิวเซอร์ของชารัมคิว ได้ให้โอกาสผู้ที่รับตำแหน่งรองชนะเลิศจากการประกวด 5 คน มาร่วมงานกับเขา โดยมีข้อแม้ว่า ทั้งห้าคนต้องร่วมกันทำให้เพลงซิงเกิลเปิดตัวของพวกเธอ ซึ่งก็คือเพลง "ไอโนะทาเนะ" นี้ จำหน่ายได้ถึง 50,000 ชุด ซึ่งพวกเธอก็ตกลงทำตามข้อแม้ดังกล่าว และได้รับการตั้งชื่อกลุ่มว่ามอร์นิงมูซูเมะ หลังจากนั้น การบันทึกเสียงเพลงไอโนะทาเนะก็เริ่มต้นขึ้น
การผลิตและการจัดจำหน่าย
กระบวนการการผลิตของเพลงไอโนะทาเนะเริ่มต้นเมื่อประมาณกลางเดือนกันยายน พ.ศ. 2540 ระหว่างการผลิต ทางกลุ่มมอร์นิงมูซูเมะต้องพบกับประเด็นปัญหาใหญ่เกี่ยวกับทรงผมของยูโกะ นากาซาวะ หนึ่งในสมาชิกของกลุ่ม เนื่องจาก นากาซาวะไว้ผมยาวตอนที่เธอถ่ายภาพลงหน้าปกซีดีครั้งแรก ซึ่งตรงกับช่วงเวลาที่กลุ่มยังไม่ได้เปิดตัวเพลงนี้ต่อสาธารณชน แต่ต่อมา เธอได้เปลี่ยนทรงผมใหม่ให้กลายเป็นทรงผมสั้น ทำให้ต้องมีการถ่ายภาพหน้าปกและถ่ายทำมิวสิกวิดีโอในท่อนที่เธอร้องใหม่ทั้งหมด
ไอโนะทาเนะได้เปิดตัวและออกวางจำหน่ายในประเทศญี่ปุ่นเมื่อวันที่ 3 พฤศจิกายน ณ ชินไซบะชิ เมืองโอซะกะ ด้วยยอดจำหน่าย 16,610 ชุด และต่อมาในวันที่ 9 พฤศจิกายน ณ ฟุกุโอะกะ ด้วยยอดจำหน่าย 9,004 ชุด การจัดจำหน่ายยังดำเนินต่อไปถึงวันที่ 23 พฤศจิกายน ณ เมืองซัปโปะโระ ด้วยยอดจำหน่าย 14,853 ชุด ระหว่างการตระเวนเปิดตัวผลงานชิ้นนี้ คาโอริ อีดะ หนึ่งในสมาชิกอีกคนของกลุ่ม ต้องเข้าโรงพยาบาลอย่างกะทันหันเนื่องจากคอนแทคเลนส์ที่เธอใส่แตกจนเป็นเหตุให้ดวงตาของเธอบอดชั่วขณะ เธอสามารถกลับมาร่วมกับกลุ่มได้ก่อนวันที่สี่ของการจัดจำหน่ายที่เมืองนะโงะยะ ซึ่งพวกเธอสามารถจำหน่ายไอโนะทาเนะได้ 9,533 ชุดที่นี่
หลังจากการตระเวนจำหน่ายซิงเกิลเพลงนี้เป็นเวลา 4 วัน สมาชิกมอร์นิงมุซุเมะรุ่นที่ 1 ทั้งห้าคนก็สามารถทำตามข้อแม้ที่สึงกุตั้งไว้ได้ และได้ร่วมงานอย่างเป็นทางการกับสึงกุในที่สุด
เวอร์ชันครบรอบ 20 ปี
เพลงไอโนะทาเนะได้กลับมาร้องใหม่อีกครั้งโดยอดีตสมาชิกรุ่นที่ 1 ทั้ง 5 คน และสมาชิกรุ่นใหม่ทั้ง 14 คนในนามของวงยูนิตพิเศษของมอร์นิงมูซูเมะที่มีชื่อว่า "มอร์นิงมูซูเมะ ทเวนทิเอ็ธ" และวางจำหน่ายในรูปแบบ Digital Single เมื่อวันที่ 3 พฤศจิกายน พ.ศ. 2560 หลังจากซิงเกิลต้นฉบับวางจำหน่ายเมื่อ 20 ปีที่แล้ว
เพลงนี้ได้ร้องโดยมอร์นิงมูซูเมะ'17 ในอัลบั้มที่มีชื่อว่า ⑮ Thank you, too เป็นอัลบั้มเพลงลำดับที่ 15 ของมอร์นิงมูซูเมะ
ออสเตรเลียเน็กซ์ท็อปโมเดล ฤดูกาลที่ 4
ออสเตรเลียเน็กซ์ท็อปโมเดล (Australi's Next Top Model) หรือชื่อย่อว่า AusNTM เป็นรายการเรียลลิตี้โชว์ ที่ซื้อลิขสิทธิ์รูปแบบรายการมาจาก อเมริกาส์ เน็กซ์ ท็อป โมเดล ของประเทศสหรัฐอเมริกา มี ซาร่าห์ เมอร์ด็อช ทำหน้าที่เป็นทั้งโปรดิวเซอร์ ผู้ตัดสิน และผู้ดำเนินรายการ ซึ่งจะทำการคัดเลือกหญิงสาวในประเทศออสเตรเลียที่อยากเป็นนางแบบมาแข่งขันกัน และผู้ชนะเพียงหนึ่งเดียว
ทางหลวงหมายเลข 13 (ประเทศลาว)
ทางหลวงหมายเลข 13  เป็นทางหลวงสายหลักในประเทศลาว เริ่มต้นที่เมืองบ่อเต็นทางเหนือของลาวที่พรมแดนประเทศจีน เชื่อมต่อนครหลวงเวียงจันทน์กับหลวงพระบางในทางเหนือ และลงไปตามแม่น้ำโขงจนสิ้นสุดที่พรมแดนประเทศกัมพูชา เชื่อมต่อกับทางหลวงหมายเลข 7 ในประเทศกัมพูชา นอกจากนี้ ทางหลวงเส้นนี้มีเส้นทางผ่านท่าอากาศยานนานาชาติทั้งสามแห่งของลาว ได้แก่ ท่าอากาศยานนานาชาติวัตไต ท่าอากาศยานนานาชาติหลวงพระบาง และท่าอากาศยานนานาชาติปากเซ เส้นทางระหว่างบ่อเต็นกับนาเตย ระยะทาง 20 กิโลเมตร เป็นส่วนหนึ่งของทางพิเศษคุนหมิง–กรุงเทพ ซึ่งยังเป็นส่วนหนึ่งของทางหลวงเอเชียสาย 3 อีกด้วย เส้นทางจากนาเตยถึงเวียงจันทน์ ทางหลวงหมายเลข 13 เป็นส่วนหนึ่งของทางหลวงเอเชียสาย 12 และจากเวียงจันทน์ถึงพรมแดนประเทศกัมพูชาเป็นทางหลวงเอเชียสาย 11 ทางหลวงหมายเลข 13 ผ่านเมืองต่าง ๆ ได้แก่ เวียงจันทน์ วังเวียง และหลวงพระบาง ถนนส่วนใหญ่ลาดยางแล้ว แต่ในบางจุดยังชำรุดทรุมโทรม ถนนยังค่อนข้างแคบ โค้งหักศอก ไม่มีเส้นจราจรและแสงสะท้อนบนถนน รถประจำทางที่ผ่านจากเวียงจันทน์ไปหลวงพระบาง จะใช้เวลาเดินทางถึง 8-10 ชั่วโมง
อาเมียง
อาเมียง (Amiens) เป็นเมืองหลวงของจังหวัดซอมในแคว้นปีการ์ดี ในประเทศฝรั่งเศส เมืองอาเมียงตั้งอยู่ทางเหนือของฝรั่งเศส ราว 120 กิโลเมตรทางตอนเหนือของกรุงปารีส
มันเย็ว
มันเย็ว (Manlleu) เป็นเมืองและเทศบาลในโกมาร์กาอูโซนา จังหวัดบาร์เซโลนา แคว้นกาตาลุญญา ทางภาคตะวันออกเฉียงเหนือของประเทศสเปน
มันเย็วตั้งอยู่ในที่ราบบิกซึ่งเป็นที่ราบกว้างขวาง ที่ระดับความสูงโดยเฉลี่ย 460 เมตรจากระดับน้ำทะเล จุดสูงสุดคือโบสถ์ปุตชากุตที่ระดับความสูง 594 เมตรจากระดับน้ำทะเล ตัวเมืองถูกโอบล้อมด้วยภูเขาที่มีความสูงมากกว่า 1,000 เมตร
แม่น้ำแตร์ซึ่งมีต้นกำเนิดในเทือกเขาพิรินีไหลคดเคี้ยวผ่านเมืองนี้ และไหลลงสู่ทะเลเมดิเตอร์เรเนียนใกล้กับเมืองตูรูเอ็ลยาดามุงกรี
จัสติน เทอรู
จัสติน พอล เทอรู (Justin Paul Theroux; เกิด 10 สิงหาคม ค.ศ. 1971) เป็นนักแสดง ผู้กำกับ และนักเขียนบทชาวอเมริกัน เขาเป็นที่รู้จักกันดีในภาพยนตร์เรื่อง Mulholland Drive (2001) และ Inland Empire (2006) ของผู้กำกับเดวิด ลินช์ นอกจากนี้เขายังเป็นที่รู้จักในฐานะนักเขียนบทภาพยนตร์หลายเรื่อง เช่น ดาราประจัญบาน ท.ทหารจำเป็น, มหาประลัยคนเกราะเหล็ก 2, Rock of Ages และ Zoolander 2 ในปี 2014 เขายังรับบทนำในละครซีรีส์เรื่อง The Leftovers ทางช่องเอชบีโอ ปีถัดมาเขาแต่งงานกับนักแสดงสาว เจนนิเฟอร์ อนิสตัน